title: 2012/618/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej environmentálnej agentúry za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2010

text:
               17.10.2012

               SK

               Úradný vestník Európskej únie

               L 286/356

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej environmentálnej agentúry za rozpočtový rok 2010
   (2012/618/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0105/2012),

               1.

               odkladá svoje rozhodnutie o udelení absolutória výkonnej riaditeľke Európskej environmentálnej agentúry za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 57.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej environmentálnej agentúry za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2010 spolu s odpoveďami agentúry (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

                  —

                  so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0105/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné operácie sú zákonné a správne;

                  B.

                  keďže 10. mája 2011 Európsky parlament udelil výkonnej riaditeľke Európskej environmentálnej agentúry absolutórium za plnenie rozpočtu agentúry za rozpočtový rok 2009 (6) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              povzbudil agentúru, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam, pretože takéto opatrenia môžu viesť k transparentnejšiemu spôsobu práce a väčšiemu záujmu verejnosti o prácu agentúry,

                              —

                              vyjadril znepokojenie nad tým, že agentúra uskutočňovala prevody s cieľom zvýšiť prostriedky v rozpočtovom riadku, aby mohla uhradiť nájomné za svoje priestory za prvý štvrťrok 2010, a to na ťarchu rozpočtu na rok 2009, pretože tento postup je v rozpore so zásadou ročnej platnosti,

                              —

                              vyzval agentúru, aby riešila nedostatky vo výberových konaniach pri prijímaní zamestnancov, ktoré ohrozujú transparentnosť týchto konaní;

                  C.

                  keďže rozpočet agentúry na rok 2010 bol 50 600 000 EUR, čo je o 26 % viac než v roku 2009; keďže príspevok Únie k rozpočtu agentúry na rok 2010 bol vo výške 35 258 000 EUR, čo v porovnaní so sumou 34 560 000 EUR v roku 2009 (7) predstavuje nárast o 2 %;

                  1.

                  odkladá udelenie absolutória agentúre a očakáva zásadné odpovede a opatrenia na kritické pripomienky a požiadavky;

         Rozpočtové a finančné hospodárenie

                  2.

                  konštatuje, že miera plnenia rozpočtu agentúry, pokiaľ ide o viazané rozpočtové prostriedky a platobné rozpočtové prostriedky predstavovala 100 %, resp. 90,75 %;

                  3.

                  z konečnej účtovnej závierky agentúry vyvodzuje, že celkové platby agentúry za rozpočtový rok 2010 predstavovali 38 898 533,88 EUR;

                  4.

                  poznamenáva, že počas piatich mesiacov – od 22. mája 2010 do októbra 2010 – bola budova agentúry pokrývaná zelenou fasádou, ktorej náklady dosahujú 294 641 EUR a zmluvu vykonávali spoločnosť Ramboll ako generálny dodávateľ a spoločnosť Green Fortune; vyjadruje prekvapenie nad tým, že neprebehla žiadna verejná súťaž; žiada, aby riaditeľka agentúry poskytla podrobné informácie o tom, ako boli tieto spoločnosti vybraté za dodávateľov; berie na vedomie, že riaditeľka agentúry vo svojom liste z 11. apríla 2012 informovala, že tieto náklady boli hradené z rozpočtových riadkov 2 1 4 0 – Úpravy priestorov (180 872 EUR) a 3 3 2 3 – Komunikácie (113 769 EUR); zdôrazňuje, že viazané rozpočtové prostriedky v rámci rozpočtového riadku 2 1 4 0 sa navzdory stanovisku vedúceho správneho útvaru agentúry zvýšili z 85 000 EUR na 271 049 EUR; takisto poznamenáva, že vedúci správneho útvaru je od mája 2010 práceneschopný a odvtedy túto funkciu zastáva dočasný vedúci; konštatuje na základe listu riaditeľky z 30. apríla 2012, že rozpočtový riadok 2 1 4 0 bol posilnený prevodom rozpočtových prostriedkov z rozpočtového riadku 2 1 0 0 – Prenájom vo výške 180 872 EUR; pripomína, že v decembri 2009 agentúra zaplatila nájomné za prvý štvrťrok 2010, čím zamedzila zníženiu sumy, ktorá sa má splatiť Komisii; preto agentúru vyzýva, aby orgánu udeľujúcemu absolutórium vysvetlila, prečo z rozpočtového riadku Prenájom vybrala 180 872 EUR, hoci podľa zmluvy ide o pevne stanovenú sumu, a aby poskytla informácie a písomný doklad o postupoch týkajúcich sa prevodu rozpočtových prostriedkov; očakáva, že agentúra dokončí všetky požadované kroky do konca augusta 2012;

                  5.

                  konštatuje, že agentúra v decembri 2011 udelila rámcovú zákazku na poskytnutie služby v oblasti mediálneho monitorovania na obdobie 48 mesiacov, a to v celkovej hodnote 250 000 EUR, čo je omnoho viac ako náklady na podobné služby v predchádzajúcich rokoch; poznamenáva, že agentúra na základe tejto zmluvy na mediálne monitorovanie ročne vynaloží v priemere 62 500 EUR, a domnieva sa, že tieto náklady sú nadmerné a odporujú zásade efektívneho používania peňazí daňových poplatníkov;

         Prenesené rozpočtové prostriedky

                  6.

                  z konečnej účtovnej závierky agentúry konštatuje, že z roku 2010 boli na rok 2011 prenesené rozpočtové prostriedky v objeme 12 809 551,05 EUR; konštatuje, že z celkovej prenesenej sumy tvorí 8 941 279 EUR vonkajšie pripísané príjmy, ktoré sú viacročné, a teda sa na ne nevzťahuje zásada ročnej platnosti rozpočtu;

                  7.

                  na základe konečnej účtovnej závierky agentúry konštatuje, že suma nevyužitých platobných rozpočtových prostriedkov prenesených z predchádzajúceho roka, ktoré boli zrušené, dosiahla 585 282,87 EUR; na základe informácií od agentúry rozumie, že táto suma je nižšia než suma zrušená v roku 2009, t. j. 693 127,02 EUR, preto poukazuje na to, že miera rušenia prostriedkov na úrovni iba 1,5 % predstavuje zlepšené predvídanie finančných potrieb;

                  8.

                  ľutuje, že Dvor audítorov nepovažoval úroveň prenesených a zrušených finančných prostriedkov agentúry za dostatočne vysokú na to, aby bolo na ňu poukázal vo svojej správe o ročnej účtovnej závierke agentúry za rozpočtový rok 2010;

         Postupy verejného obstarávania

                  9.

                  berie na vedomie vyhlásenie agentúry, že Dvor audítorov v októbri 2011 uskutočnil audit postupov verejného obstarávania, pokiaľ ide o stravovacie, upratovacie a bezpečnostné služby a nábytok; vyzýva agentúru, aby orgánu udeľujúcemu absolutórium poskytla závery tohto auditu a svoje odpovede a informácie o opatreniach, ktoré uskutočnila, a to do konca septembra 2012;

                  10.

                  vyzýva Útvar pre vnútorný audit, aby preveril zmluvy agentúry týkajúce sa jedálenských služieb, upratovacích služieb, bezpečnostných služieb a nábytku, aby vyšetril, či výzvy na vypracovanie, ich zverejnenie, hodnotenie a fáza a riadenia zmlúv plne dodržiavajú tieto zásady: maximálna hospodársku súťaž a hodnota za vynaložené finančné prostriedky, a aby čo najskôr informoval orgán udeľujúci absolutórium o svojich nálezoch;

         Ľudské zdroje

                  11.

                  berie na vedomie, že agentúra upravila svoj postup prijímania zamestnancov v súlade s pripomienkami orgánu zodpovedného za udelenie absolutória a Dvora audítorov, aby vyriešila nedostatky v súvislosti s oznámeniami o voľných pracovných miestach, dokumentáciou rozhodnutí výberových komisií, hraničnými hodnotami potrebnými na pozvanie na pohovor a zápisnicami z pohovorov;

                  12.

                  berie tiež na vedomie, že podľa ročného plánu riadenia agentúra zaviedla personálnu politiku EEA, ktorá poskytuje základ pre rozvoj zamestnancov;

                  13.

                  bol informovaný, že v roku 2010 bolo prijatých do zamestnania 7 interných uchádzačov a 40 externých uchádzačov; berie na vedomie rozdelenie medzi kategóriami interných uchádzačov, z ktorých 1 je úradník, 5 sú dočasní zamestnanci a 1 je zmluvný zamestnanec, a rozdelenie externe prijatých zamestnancov, z ktorých 1 je úradník, 13 sú dočasní zamestnanci, 29 sú zmluvní zamestnanci a 4 sú odborníci z jednotlivých krajín; berie na vedomie, že počas posledných piatich rokov pracovalo v priestoroch agentúry 12 hosťujúcich vedcov; z dôvodov transparentnosti žiada agentúru, aby dokončila zverejnenie životopisov – vrátane aspoň informácií o vzdelaní a pracovnej praxi – hosťujúcich vedcov, aby sa zvýšila transparentnosť;

         Stratégia agentúry na roky 2009 – 2013

                  14.

                  víta skutočnosť, že činnosti zamestnancov a vedenia agentúry, postupy kontroly kvality, produkty a služby, administratívne služby a služby súvisiace s budovami sú zlúčené do jedinej strategickej oblasti v rámci stratégie EEA na roky 2009 – 2013;

                  15.

                  vyzýva agentúru, aby jasnejšie prepojila opatrenia, zdroje a výsledky;

         Konflikt záujmov

                  16.

                  konštatuje, že výkonná riaditeľka agentúry bola od júna 2010 do apríla 2011 členkou správnej rady a medzinárodného poradného výboru organizácie Earthwatch, medzinárodnej charitatívnej organizácie pôsobiacej v oblasti životného prostredia, ktorá zapája ľudí do vedeckého výskumu v teréne a vzdelávania, a údajne bola tiež členskou európskeho poradného výboru Worldwatch Europe; berie na vedomie, že výkonná riaditeľka – ako uviedla vo svojom vyhlásení – odstúpila v apríli 2011 zo svojich funkcií v organizácii Earthwatch na odporúčanie predsedu Dvora audítorov v súvislosti s možným konfliktom záujmov;

                  17.

                  vyjadruje vážne znepokojenie nad tým, že v roku 2010, keď výkonná riaditeľka bola ešte priamo zapojená do riadenia organizácie Earthwatch, 29 zamestnancov agentúry vrátane výkonnej riaditeľky vycestovali na až 10 dní do Karibiku alebo Stredozemia, aby sa podieľali na výskume v rámci rôznych projektov v oblasti biodiverzity, ktoré riadila organizácia Earthwatch, a že podľa vyjadrení výkonnej riaditeľky agentúra zaplatila tejto mimovládnej organizácii spolu 33 791,28 EUR;

                  18.

                  uznáva špeciálne školenia zamestnancov ako súčasť ich kariérneho rozvoja a berie na vedomie celkovú sumu zaplatenú za toto školenie;

                  19.

                  vyjadruje prekvapenie nad tým, že Worldwatch Institute Europe založený 5. novembra 2010 ako svoje sídlo uvádza adresu agentúry a jej priestory používa ako svoje vlastné bez toho, aby agentúre platil nájomné, t. j. používa priestory platené z rozpočtu EÚ; vyjadruje poľutovanie nad tým, že v liste riaditeľky z 30. apríla 2012 sa uvádza len Worldwatch Institute so sídlom v USA, a nie Worldwatch Institute Europe, ktorý používal priestory agentúry bez platenia akéhokoľvek nájomného; ďalej poznamenáva, že výkonný riaditeľ Worldwatch Institute Europe pôsobil v agentúre ako hosťujúci vedec; vyzýva agentúru, aby orgánu udeľujúcemu absolutórium poskytla konkrétne podrobné informácie a listinné dôkazy o tejto otázke vrátane informácií o tom, kto v agentúre vydal príslušné povolenie, a konkrétneho dátumu, od ktorého Worldwatch Institute Europe prestal používať priestory agentúry, ako aj o tom, či práca príslušného hosťujúceho vedca v agentúre bola uverejnená pod menom Worldwatch Institute Europe alebo pod menom agentúry, a to do konca augusta 2012;

                  20.

                  oceňuje spoluprácu medzi agentúrou a mimovládnymi organizáciami pôsobiacimi v oblasti životného prostredia, ako je tomu aj v prípade iných špecializovaných agentúr, pripomína však, že aj minimálne podozrenie z konfliktu záujmov poškodzuje dôveru v inštitúcie a vzbudzuje obavy daňových poplatníkov;

                  21.

                  vyzýva agentúru, aby v snahe podporiť väčšiu transparentnosť, pokiaľ ide o predchádzanie konfliktom záujmov a ich potláčanie, prijala okamžite akčný plán na zverejnenie na svojich webových stránkach vyhlásení o záujmoch alebo, ak nie sú k dispozícii, životopisov obsahujúcich aspoň informácií o vzdelaní a pracovnej praxi vedenia agentúry, členov vedeckého výboru, odborníkov a členov správnej rady, do 30. júna 2012; domnieva sa, že takéto opatrenia by umožňovali orgánu, ktorý udeľuje absolutórium, i verejnosti sledovať ich kvalifikáciu a zabrániť prípadnému konfliktu záujmov;

         Výkonnosť

                  22.

                  berie na vedomie iniciatívu agentúry pravidelne poskytovať nezávislé externé hodnotenie na základe jej zakladajúceho nariadenia (EHS) č. 1210/90 a pracovné programy prijaté predstavenstvom; poznamenáva predovšetkým, že nasledujúce hodnotenie sa uskutoční v roku 2012 a bude zamerané na efektívnosť a účinnosť pri realizácii jej podnikovej stratégie;

                  23.

                  berie na vedomie iniciatívu agentúry merať svoju výkonnosť prostredníctvom schémy pre environmentálne manažérstvo a audit (EMAS) a systémov vnútorného riadenia s využitím štyroch vzájomne prepojených hľadísk – financie, zákazník, podnikanie a učenie a rast;

                  24.

                  na základe poznámok v ročnom pláne riadenia agentúry berie na vedomie spoločné úsilie agentúry a rôznych medzinárodných a únijných orgánov, siete Eionet a vedeckého výboru o vytvorenie sieťovej štruktúry, aby bolo možné systematickejšie udržiavať väzby s výskumnou a vedeckou komunitou a šíriť a využívať výsledky, najmä informácie a údaje, vedeckej činnosti na európskej a vnútroštátnej úrovni;

                  25.

                  okrem toho poznamenáva, že po požiadavke orgánu udeľujúceho absolutórium v roku 2009 zvýšila agentúra v roku 2011 úsilie o oslovenie širšej verejnosti a iniciovala pilotné projekty, pričom využila sociálne médiá ako prostriedky na komunikáciu s verejnosťou;

                  26.

                  žiada agentúru, aby podrobne informovala orgán udeľujúci absolutórium, najmä orgán pre kontrolu rozpočtu, o:

                              —

                              zdrojoch, ktoré agentúra použila na vypracovanie svojich správ, dokumentov a iných súvisiacich výstupov,

                              —

                              počte správ a iných produktov dodaných v roku 2010,

                              —

                              dôkaze, že správy agentúry priniesli možnú pridanú hodnotu v porovnaní so správami iných orgánov o environmentálnych otázkach,

                              —

                              prípadnom postupe overovania údajov zasielaných členskými štátmi, periodicite tohto overovania a o spôsobe, ako agentúra tieto údaje zasielané členskými štátmi využíva;

                  27.

                  vyjadruje spokojnosť s tým, že v roku 2010 agentúra kládla mimoriadny dôraz na biodiverzitu, Globálne monitorovanie pre životné prostredie a bezpečnosť (GMES), platformu Eye on Earth a správu o stave životného prostredia za rok 2010;

                  28.

                  rád by povzbudil agentúru k tomu, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam a podporiť tak verejnú diskusiu a rozšíriť rozsah environmentálnych informácií dostupných verejnosti o dôležitých environmentálnych otázkach, ako je zmena klímy, biodiverzita a hospodárenie s prírodnými zdrojmi;

         Vnútorný audit

                  29.

                  konštatuje, že Útvar pre vnútorný audit vykonal v roku 2010 audit týkajúci sa systému kontroly riadenia/monitorovania činností, ktorého cieľom bolo posúdiť primeranosť plánovania a monitorovania činnosti agentúry; poznamenáva predovšetkým, že IAS vydal osem odporúčaní, z ktorých šesť bolo označených ako „dôležité“ a dve ako „žiaduce“;

                  30.

                  v tejto súvislosti vyzýva agentúru, aby:

                              —

                              podporila usmernenia týkajúce sa cieľov a merateľných ukazovateľov v oblasti plánovania projektov a monitorovania pokroku,

                              —

                              rozdelila náklady na projekty,

                              —

                              podporila účinnejšie riadenie projektov a postupy na kontrolu a overovanie nových údajov zadaných do systému kontroly riadenia;

                  31.

                  okrem toho vyzýva agentúru, aby bezodkladne prijala opatrenia na riešenie nedostatkov, ktoré IAS zistil vo svojich predchádzajúcich auditoch zameraných na riadenie kvality a grantov, s cieľom:

                              —

                              vypracovať a používať kontrolný zoznam pre zabezpečenie kvality/kontrolu kvality pre inventarizačnú správu o skleníkových plynoch,

                              —

                              naplánovať, opísať a zdokumentovať príslušné kontroly kvality,

                              —

                              zabezpečiť dohľad nad kontrolami kvality,

                              —

                              predvídať otázky kontinuity činností,

                              —

                              uskutočňovať kontroly na mieste a preverovanie grantov,

                              —

                              monitorovať realizáciu grantov a prijímať následné opatrenia;

                  32.

                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  33.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 57.

         (2)  Ú. v. ES L 248, 16.9.2002, s. 1.

         (3)  Ú. v. ES L 120, 11.5.1990, s. 1.

         (4)  Ú. v. EÚ L 126, 21.5.2009, s. 13.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 250, 27.9.2011, s. 155.

         (7)  Ú. v. EÚ L 64, 12.3.2010, s. 677.

         (8)  Prijaté texty, P7_TA(2012) 0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Európska environmentálna agentúra

                  2006

                  2007

                  2008

                  2009

                  Výkonnosť

                  nevzťahuje sa

                  nevzťahuje sa

                              —

                              vyzýva agentúru, aby vypracovala diachronickú analýzu operácií, ktoré vykonala v tomto a predchádzajúcich rokoch,

                              —

                              vyzýva agentúru, aby naďalej každých päť rokov poskytovala nezávislé externé hodnotenie na základe svojho zakladajúceho nariadenia a pracovné programy prijaté predsedníctvom,

                              —

                              pozitívne trendy: agentúra vytvorila prepracovaný systém riadenia podľa činností, viacročný pracovný program, vyváženú tabuľku výsledkov s ukazovateľmi a integrovaný systém kontroly riadenia.

                              —

                              vyzýva agentúru, aby vypracovala porovnanie činností uskutočnených v priebehu roka, za ktorý sa má udeliť absolutórium, a operácií z predchádzajúcich rozpočtových rokov;

                              —

                              vyzýva agentúru, aby sa prednostne zaoberala 4 kľúčovými oblasťami a vyvinula viac úsilia o dosiahnutie pokroku pri ich rozvoji;

                              —

                              nabáda agentúru, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam, pretože takéto opatrenia môžu viesť k transparentnejšiemu spôsobu práce a väčšiemu záujmu verejnosti o prácu agentúry;

                              —

                              žiada Dvor audítorov, aby uskutočnil audity výkonnosti agentúry.

                  Rozpočtové a finančné hospodárenie

                  rozpočtová zásada ročnej platnosti nebola dôsledne uplatňovaná: viac ako 30 % záväzkov a 50 % operačných výdavkov sa muselo preniesť.

                              —

                              nedostatky v postupoch obstarávania: priame udeľovanie zákaziek bez rešpektovania požiadaviek nariadenia o rozpočtových pravidlách a udelenie konkrétnej zákazky, ktoré nebolo v súlade s podmienkami rámcovej zmluvy,

                              —

                              nedostatky v riadení grantových dohôd (Európske tematické centrum).

                  nevzťahuje sa

                              —

                              nabáda agentúru, aby posilnila väzbu medzi rozpočtom a pracovným programom;

                              —

                              vyjadruje znepokojenie nad tým, že agentúra uskutočňovala prevody s cieľom zvýšiť prostriedky v rozpočtovom riadku, aby mohla uhradiť nájomné za svoje priestory za prvý štvrťrok 2010, a to na ťarchu rozpočtu na rok 2009, pretože tento postup je v rozpore so zásadou ročnej platnosti;

                              —

                              vyzýva agentúru, aby zvýšila presnosť informácií týkajúcich sa odhadov operačných výdavkov v budúcom období, ktoré poskytujú prevádzkové oddelenia.

                  Ľudské zdroje

                  nevzťahuje sa

                  nedostatky v procese prijímania zamestnancov; s kandidátmi nespĺňajúcimi výberové kritériá sa počítalo pre ďalšie hodnotenie a kritériá na výber najlepších kandidátov na pohovor neboli zdokumentované.

                  nevzťahuje sa

                              —

                              vyzýva agentúru, aby napravila nedostatky vo výberových konaniach pri prijímaní zamestnancov, ktoré ohrozujú transparentnosť týchto konaní;

                              —

                              Dvor audítorov zaznamenal tieto nedostatky: oznámenia o voľných pracovných miestach neuvádzali maximálny počet kandidátov, ktorí budú zaradení na rezervné zoznamy; o otázkach kladených na písomných testoch a pohovoroch sa nerozhodlo pred preskúmaním žiadostí; rozhodnutia výberových komisií neboli dostatočne zdokumentované; zápisnice neboli úplné a hraničné hodnoty potrebné na pozvanie na pohovor sa nestanovili vopred.

                  Vnútorný audit

                  ten istý povoľujúci úradník vymenovaný subdelegovaním nielenže vykonával kontroly ex-ante, ale spravoval aj prístupové práva do informačného systému rozpočtového účtovníctva, čo je v rozpore so zásadou oddelenia funkcií.

                  nevzťahuje sa

                  vyzýva agentúru, aby realizovala 17 z 27 odporúčaní Útvaru pre vnútorný audit: vytvorenie finančných okruhov, podporovanie kontrol na mieste/preverovania grantov, monitorovanie grantov a prijímanie opatrení v nadväznosti na realizáciu grantov a uplatňovanie noriem vnútornej kontroly.

                  berie na vedomie, že 3 odporúčania IAS nadväzujúce na minulé odporúčania týkajúce sa auditu ešte treba realizovať; dané odporúčania súvisia najmä s citlivými postami, kontrolami na mieste/preverovaním grantov a finančnými okruhmi a považujú sa za veľmi dôležité.


title: 2011/563/EÚ: Rozhodnutie Európskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel IX – Európsky dozorný úradník pre ochranu údajov#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel IX – Európsky dozorný úradník pre ochranu údajov

text:
               27.9.2011

               SK

               Úradný vestník Európskej únie

               L 250/107

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel IX – Európsky dozorný úradník pre ochranu údajov
   (2011/563/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0219/2010] (2),

               —

               so zreteľom na výročnú správu európskeho dozorného úradníka pre ochranu údajov o vnútorných auditoch vykonaných v roku 2009 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0117/2011),

               1.

               udeľuje európskemu dozornému úradníkovi pre ochranu údajov absolutórium za plnenie jeho rozpočtu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel IX – Európsky dozorný úradník pre ochranu údajov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2009 (1),

                  —

                  so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0219/2010] (2),

                  —

                  so zreteľom na výročnú správu európskeho dozorného úradníka pre ochranu údajov o vnútorných auditoch vykonaných v roku 2009 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),

                  —

                  so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

                  —

                  so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0117/2011),

                  1.

                  berie na vedomie, že v roku 2009 mal európsky dozorný úradník pre ochranu údajov (EDPS) k dispozícii viazané rozpočtové prostriedky v celkovej výške 7 000 000 EUR (5 300 000 EUR v roku 2008 (6)), pričom miera využitia bola 81,44 %, čo je menej než priemer ostatných inštitúcií (97,69 %);

                  2.

                  berie na vedomie, že v priebehu prípravy výročnej správy za rozpočtový rok 2009 uskutočnil Dvor audítorov hĺbkové posúdenie systémov dohľadu a kontroly na Súdnom dvore, u európskeho ombudsmana a u EDPS, čo zahŕňalo preskúmanie dodatočnej vzorky transakcií vrátane platieb týkajúcich sa ľudských zdrojov a ostatných administratívnych výdavkov;

                  3.

                  berie na vedomie, že Dvor audítorov zistil, že v štyroch z desiatich prípadov neboli informácie dostupné pre EDPS dostatočne aktuálne na to, aby sa zabezpečilo, že príspevky stanovené v Služobnom poriadku úradníkov Európskej únie (7) sú vyplácané v súlade s príslušnými nariadeniami Spoločenstva a vnútroštátnou legislatívou; Dvor audítorov zistil, že mohlo nastať riziko nesprávnych alebo neoprávnených platieb;

                  4.

                  podporuje návrh Dvora audítorov, aby boli zamestnanci EDPS povinní predkladať v príslušných intervaloch dokumenty potvrdzujúce ich osobnú situáciu a aby EDPS zlepšil svoj systém včasného sledovania a kontroly týchto dokumentov;

                  5.

                  berie na vedomie odpoveď EDPS, v ktorej sa uvádza, že vzhľadom na to, že ide o malý úrad, so spracovaním spisov týkajúcich sa sociálnych dávok mu pomáha Úrad pre správu a úhradu individuálnych nárokov (PMO), že úrad PMO na základe osobitných tlačív určených príslušným zamestnancom prostredníctvom EDPS aktualizuje raz za rok informácie súvisiace s rodinnými prídavkami a prídavkami na nezaopatrené dieťa a že na základe informácií získaných prostredníctvom uvedených tlačív sa vykonáva aktualizácia sociálnych dávok. Víta zámer EDPS zlepšiť sledovanie informácií relevantných z hľadiska sociálnych príspevkov vzhľadom na odporúčanie Dvora audítorov a vyzýva EDPS, aby o prijatom opatrení informoval vo svojej výročnej správe o činnosti;

                  6.

                  berie na vedomie zistenia Dvora audítorov, že EDPS nezaviedol systém následného overovania v prípade potreby, ako sa to vyžaduje v nariadení o rozpočtových pravidlách, a že normy vnútornej kontroly prijaté EDPS nestanovujú, aby sa výnimky zo štandardných finančných postupov riadne zaznamenávali v centrálnom registri;

                  7.

                  berie na vedomie odpoveď EDPS, v ktorej uvádza, že ním uskutočnené transakcie vrátane úhrady priamych platieb, ktoré v jeho mene spracovali iné inštitúcie, sú už predmetom predbežnej kontroly; víta zámer EDPS preskúmať spôsob zavedenia procesu následného overovania od roku 2011 vzhľadom na odporúčanie Dvora audítorov a vyzýva EDPS, aby o prijatom opatrení informoval vo svojej výročnej správe o činnosti;

                  8.

                  s pochopením prijíma hľadisko EDPS, že ide o malý úrad a že spoločné spracovanie súborov v rámci dohôd o spolupráci a úrovni poskytovaných služieb je špecifické; žiada však EDPS, aby objasnil, aká ďalšia medziinštitucionálna pomoc by bola potrebná na to, aby mohol plniť odporúčania Dvora audítorov, a aby uviedol, kedy by mohol túto úlohu splniť; víta rozhodnutie EDPS vyhovieť pripomienke Dvora audítorov týkajúcej sa noriem vnútornej kontroly prostredníctvom vytvorenia ústredného zoznamu zaznamenaných výnimiek a vyzýva ho, aby o dosiahnutom pokroku informoval vo svojej výročnej správe o činnosti;

                  9.

                  konštatuje, že Dvor audítorov vo svojej výročnej správe uviedol, že audit nedal podnet na žiadne ďalšie významné pripomienky týkajúce sa EDPS;

                  10.

                  berie na vedomie skutočnosť, že EDPS vzhľadom na obmedzenú veľkosť svojho úradu administratívne spolupracuje s mnohými ďalšími inštitúciami, a to najmä s útvarmi Komisie (ADMIN, BUDG, EAC, IAS), Úradom pre publikácie, útvarmi Parlamentu (budovy a infraštruktúra, bezpečnosť, IT, tlačiareň, komunikácie atď.), ako aj s prekladateľskou službou Rady; oceňuje úspešnú konsolidáciu administratívnej spolupráce zo strany EDPS;

                  11.

                  pripomína, že na základe dohody o administratívnej spolupráci medzi generálnymi tajomníkmi Komisie, Parlamentu a Rady, ktorú podpísali spolu s EDPS 7. decembra 2006 na ďalšie obdobie troch rokov s účinnosťou od 16. januára 2007, zabezpečuje administratívnu správu všetkých služobných ciest EDPS úrad PMO a že v hodnotení (v skutočnosti vypracovanom vnútorným audítorom Komisie konajúcim v úlohe útvaru vnútorného auditu EDPS na základe dohody o administratívnej spolupráci) bolo uvedené, že systém vnútornej kontroly je adekvátne funkčný a účinný a poskytuje primerané záruky dosiahnutia cieľov EDPS;

                  12.

                  víta každoročné uverejnenie vyhlásení o finančných záujmoch volených členov inštitúcie (EDPS a zástupca dozorného úradníka), ktoré obsahuje relevantné informácie o platených pozíciách alebo činnostiach a o profesijných činnostiach podliehajúcich oznamovacej povinnosti;

                  13.

                  žiada EDPS, aby do svojej najbližšej výročnej správy o činnosti (za rozpočtový rok 2010) zahrnul kapitolu s informáciami o opatreniach prijatých počas roka v nadväznosti na rozhodnutia Parlamentu o absolutóriu.

         (1)  Ú. v. EÚ L 69, 13.3.2009.

         (2)  Ú. v. EÚ C 308, 12.11.2010, s. 1.

         (3)  Ú. v. EÚ C 303, 9.11.2010, s. 1.

         (4)  Ú. v. EÚ C 308, 12.11.2010, s. 129.

         (5)  Ú. v. ES L 248, 16.9.2002, s. 1.

         (6)  V roku 2006: 4 100 000 EUR.

         (7)  Ú. v. ES L 56, 4.3.1968, s. 1.


title: 2011/564/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu ôsmeho, deviateho a desiateho Európskeho rozvojového fondu za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu ôsmeho, deviateho a desiateho Európskeho rozvojového fondu za rozpočtový rok 2009

text:
               27.9.2011

               SK

               Úradný vestník Európskej únie

               L 250/111

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu ôsmeho, deviateho a desiateho Európskeho rozvojového fondu za rozpočtový rok 2009
   (2011/564/EÚ)
   EURÓPSKY PARLAMENT,

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

               —

               so zreteľom na finančné výkazy a účty príjmov a výdavkov ôsmeho, deviateho a desiateho Európskeho rozvojového fondu za rozpočtový rok 2009 [KOM(2010) 402 – C7-0220/2010],

               —

               so zreteľom na výročnú správu Komisie z 29. apríla 2010 o finančnom hospodárení 8. – 10. Európskeho rozvojového fondu v roku 2009,

               —

               so zreteľom na správu o finančných informáciách o európskych rozvojových fondoch [KOM(2010) 319],

               —

               so zreteľom na výročnú správu Dvora audítorov o aktivitách financovaných ôsmym, deviatym a desiatym Európskym rozvojovým fondom (ERF) za rozpočtový rok 2009 spolu s odpoveďami Komisie (1),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (ZFEÚ) (2),

               —

               so zreteľom na osobitnú správu Dvora audítorov č. 10/2008 o rozvojovej pomoci ES na zdravotnícke služby v subsaharskej Afrike,

               —

               so zreteľom na osobitnú správu Dvora audítorov č. 18/2009 o účinnosti podpory ERF pre regionálnu hospodársku integráciu vo východnej a v západnej Afrike,

               —

               so zreteľom na odporúčania Rady z 15. februára 2011 týkajúce sa udelenia absolutória Komisii za vykonávanie činností európskych rozvojových fondov za rozpočtový rok 2009 (05469/2011– C7-0050/2011, 05472/2011– C7-0049/2011, 05473/2011– C7-0048/2011),

               —

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 v Cotonou (3) a revidovaná 25. júna 2005 v Luxemburgu (4),

               —

               so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (rozhodnutie o pridružení zámoria) (5), zmenené a doplnené rozhodnutím Rady 2007/249/ES (6),

               —

               so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (7),

               —

               so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (8),

               —

               so zreteľom na svoje uznesenie z 5. mája 2010 (9), ktoré je súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2008, oddiel III – Komisia a výkonné agentúry, najmä na jeho odseky 268 až 274,

               —

               so zreteľom na článok 276 Zmluvy o ES a článok 319 ZFEÚ,

               —

               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),

               —

               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (11),

               —

               so zreteľom na článok 142 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (12),

               —

               so zreteľom na článok 76, tretiu zarážku článku 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rozvoj (A7-0140/2011),

               1.

               udeľuje Komisii absolutórium za plnenie rozpočtu ôsmeho, deviateho a desiateho Európskeho rozvojového fondu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 303, 9.11.2010, s. 243.

      (2)  Ú. v. EÚ C 303, 9.11.2010, s. 253.

      (3)  Ú. v. ES L 317, 15.12.2000, s. 3.

      (4)  Ú. v. EÚ L 287, 28.10.2005, s. 4.

      (5)  Ú. v. ES L 314, 30.11.2001, s. 1 a Ú. v. ES L 324, 7.12.2001, s. 1.

      (6)  Ú. v. EÚ L 109, 26.4.2007, s. 33.

      (7)  Ú. v. ES L 156, 29.5.1998, s. 108.

      (8)  Ú. v. ES L 317, 15.12.2000, s. 355.

      (9)  Ú. v. EÚ L 252, 25.9.2010, s. 39.

      (10)  Ú. v. ES L 191, 7.7.1998, s. 53.

      (11)  Ú. v. EÚ L 83, 1.4.2003, s. 1.

      (12)  Ú. v. EÚ L 78, 19.3.2008, s. 1.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu ôsmeho, deviateho a desiateho Európskeho rozvojového fondu za rozpočtový rok 2009
      EURÓPSKY PARLAMENT,

                  —

                  so zreteľom na správu Komisie o následných opatreniach k rozhodnutiam o udelení absolutória za rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

                  —

                  so zreteľom na finančné výkazy a účty príjmov a výdavkov ôsmeho, deviateho a desiateho Európskeho rozvojového fondu pre finančný rok 2009 [KOM(2010) 402 – C7-0220/2010],

                  —

                  so zreteľom na výročnú správu Komisie z 29. apríla 2010 o finančnom hospodárení 8. – 10. Európskeho rozvojového fondu v roku 2009,

                  —

                  so zreteľom na správu o finančných informáciách o európskych rozvojových fondoch [KOM(2010) 319],

                  —

                  so zreteľom na výročnú správu Dvora audítorov o aktivitách financovaných ôsmym, deviatym a desiatym Európskym rozvojovým fondom (ERF) za rozpočtový rok 2009 spolu s odpoveďami Komisie (1),

                  —

                  so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (ZFEÚ) (2),

                  —

                  so zreteľom na osobitnú správu Dvora audítorov č. 10/2008 o rozvojovej pomoci ES na zdravotnícke služby v subsaharskej Afrike,

                  —

                  so zreteľom na osobitnú správu Dvora audítorov č. 18/2009 o účinnosti podpory ERF pre regionálnu hospodársku integráciu vo východnej a v západnej Afrike,

                  —

                  so zreteľom na výročnú správu Európskej investičnej banky za rok 2009 o investičnom nástroji,

                  —

                  so zreteľom na odporúčania Rady z 15. februára 2011 týkajúce sa udelenia absolutória Komisii za vykonávanie činností európskych rozvojových fondov za rozpočtový rok 2009 (05469/2011– C7-0050/2011, 05472/2011– C7-0049/2011, 05473/2011– C7-0048/2011),

                  —

                  so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 v Cotonou (3) a revidovaná 25. júna 2005 v Luxemburgu (4),

                  —

                  so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (rozhodnutie o pridružení zámoria) (5), zmenené a doplnené rozhodnutím Rady 2007/249/ES (6),

                  —

                  so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (7),

                  —

                  so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (8),

                  —

                  so zreteľom na svoje uznesenie z 5. mája 2010 (9), ktoré je súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2008, oddiel III – Komisia a výkonné agentúry, najmä na jeho odseky 268 až 274,

                  —

                  so zreteľom na článok 276 Zmluvy o ES a článok 319 ZFEÚ,

                  —

                  so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),

                  —

                  so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (11),

                  —

                  so zreteľom na článok 142 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (12),

                  —

                  so zreteľom na odpovede Komisie a Európskej investičnej banky (EIB) na otázky Výboru pre kontrolu rozpočtu z 25. januára 2011,

                  —

                  so zreteľom na článok 76, tretiu zarážku článku 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre rozvoj (A7-0140/2011),

                  A.

                  keďže Európsky rozvojový fond (ERF) je najdôležitejším finančným nástrojom Európskej únie v oblasti rozvojovej spolupráce s africkými, karibskými a tichomorskými štátmi;

                  B.

                  keďže napriek opakovanej žiadosti Parlamentu o začlenenie európskych rozvojových fondov do rozpočtu tieto fondy v súčasnosti nie sú zaradené vo všeobecnom rozpočte Európskej únie, ani sa na ne nevzťahuje nariadenie o rozpočtových pravidlách, ale vykonávajú sa podľa osobitných finančných pravidiel;

                  C.

                  keďže celková suma pomoci poskytovaná prostredníctvom ERF sa počas nasledujúcich rokov značne zvýši, pretože výška finančnej pomoci Únie v rámci desiateho ERF na obdobie rokov 2008 až 2013 sa stanovila na 22 682 000 000 EUR, čo predstavuje zvýšenie o 64 % v porovnaní s deviatym ERF, keďže je potrebné upozorniť na vznikajúci problém absorpčnej kapacity, ktorý si vyžaduje dôkladnú znalosť príslušných výdavkov;

                  D.

                  keďže vysoká predstaviteľka Únie pre zahraničné veci a bezpečnostnú politiku uviedla 2. februára 2011 na pôde Európskeho parlamentu, že európska susedská politika zlyhala; keďže nedávne udalosti v severnej Afrike ukázali, že kombinácia výrazného demografického nárastu so stagnujúcim hospodárstvom vytvára predpoklad na vznik výbušných situácií; keďže tieto udalosti poukázali na skutočnosť, že takýto demografický vývoj si vyžaduje prosperujúce hospodárstvo a že politické opatrenia sú vhodné len vtedy, ak sú účinné v praxi a prinášajú pozitívne zmeny,

                  1.

                  pripomína, že ERF (22 682 000 000 EUR pre súčasný, desiaty ERF na obdobie rokov 2008 – 2013) nie je začlenený do rozpočtu Únie, hoci je hlavným nástrojom poskytovania rozvojovej pomoci Únie obyvateľom afrických, karibských a tichomorských (AKT) štátov a zámorských krajín a území; poznamenáva, že ERF pozostáva z viacerých nástrojov: grantov spravovaných Komisiou, rizikového kapitálu a pôžičiek súkromnému sektoru spravovaných EIB v rámci investičného nástroja a mechanizmu FLEX, ktorého cieľom je zmiernenie nepriaznivých účinkov nestability príjmov z vývozu;

         Začlenenie ERF do rozpočtu

                  2.

                  opakuje svoju podporu začleneniu ERF do rozpočtu, čo posilní demokratickú kontrolu, zodpovednosť a transparentnosť financovania a umožní väčšiu súdržnosť politiky Únie vo vzťahu ku krajinám AKT;

                  3.

                  znovu pripomína vyhlásenie Komisie, že počas rokovaní o nasledujúcom finančnom rámci chce navrhnúť začlenenie ERF do rozpočtu Únie a že bude o tejto iniciatíve v plnej miere informovať Výbor Parlamentu pre kontrolu rozpočtu; trvá však na tom, že začlenenie ERF do všeobecného rozpočtu Únie nesmie viesť k celkovému zníženiu výdavkov na rozvoj v prípade dvoch existujúcich nástrojov financovania;

                  4.

                  naliehavo vyzýva Radu a členské štáty, aby pozitívne reagovali na návrh Komisie a súhlasili s tým, aby bol ERF od roku 2014 plne začlenený do rozpočtu Únie ako súčasť nasledujúceho finančného rámca; domnieva sa, že prijatie tohto opatrenia už dlho mešká a že začlenenie ERF do rozpočtu by sa malo uskutočniť čo najskôr;

         Priority v oblasti rozvoja

                  5.

                  pripomína odhodlanie Komisie (13) zabezpečiť, aby sa 20 % pomoci vyčlenenej v rámci nástroja financovania rozvojovej spolupráce (DCI) venovalo na základné a stredoškolské vzdelávanie a základnú zdravotnú starostlivosť; žiada o poskytovanie údajov za ERF vo vzťahu k tej istej referenčnej hodnote; vyzýva Komisiu, aby ako prioritu stanovila posilnenie podpory systémov zdravotnej starostlivosti so zameraním predovšetkým na najchudobnejších ľudí, aby zlepšovala kvalitu vzdelávania a aby prispela k vytvoreniu politického rámca, ktorý podporuje chudobných a v rámci ktorého sa uplatňuje rodové hľadisko; vyzýva Komisiu, aby v plnej miere zohľadnila odporúčania Dvora audítorov uvedené v jeho osobitných správach č. 10/2008 a č. 12/2010; vyzýva Komisiu, aby v budúcnosti zvýšila tento podiel na 25 %; naliehavo vyzýva Komisiu, aby kládla väčší dôraz na zdravie matiek, a zdôrazňuje význam vzdelávania a zvyšovania povedomia o sexuálnom a reprodukčnom zdraví ako neoddeliteľných súčastí agendy v oblasti zdravia žien, keďže ide o rozvojový cieľ tisícročia, u ktorého bol zaznamenaný najmenej uspokojivý pokrok;

                  6.

                  víta obzvlášť vysokú úroveň záväzkov dosiahnutú v roku 2009; vyjadruje spokojnosť aj s viacerými ďalšími zlepšeniami v riadení ERF zo strany Komisie vrátane posilnenia účtovného prostredia (nový systém založený na časovom rozlíšení), lepších usmernení k rozpočtovej podpore nestabilných štátov a účinnejších, efektívnejších a dôkladne monitorovaných externých auditov; uznáva však, že nestabilné štáty si v prvom rade a predovšetkým vyžadujú lepšie vymedzenú stratégiu a že je potrebné venovať väčšiu pozornosť konkrétnym odvetviam ich hospodárstiev;

                  7.

                  znovu zdôrazňuje, že desiaty ERF by mal byť zameraný na obmedzený počet odvetví, ktoré by zahŕňali mimovládne organizácie (MVO), ktoré účinne pôsobia na miestnej úrovni a sú riadne kontrolované, s cieľom zabrániť škodlivým účinkom rozširovania zámerov; vyzýva Komisiu, aby využívala služby miestnych a európskych MVO podľa ich schopností, najmä v prípadoch, keď je riadenie projektov a programov prostredníctvom MVO a medzinárodných organizácií (trustové fondy združujúce viacerých darcov) účinnejšie a nákladovo efektívnejšie ako riadenie Komisiou a keď ich činnosť umožňuje vznik projektov, ktorých udržateľnosť sa zachová aj po ukončení poskytovania finančnej podpory; naliehavo vyzýva Komisiu, aby poskytla Parlamentu jasné informácie o skladbe vlastných zdrojov MVO vyčlenených na osobitné projekty, ktoré sú sčasti financované ERF a sčasti samotnými MVO;

                  8.

                  zdôrazňuje, že mechanizmy rozvojovej pomoci by mali byť zamerané aj na podporu vytvárania bohatstva a pomoc malým a stredným podnikom, keďže vytváranie bohatstva je aj naďalej rozhodujúcim nástrojom na zmierňovanie chudoby; pripomína, že z rozvojových krajín sa podľa odhadov každoročne stráca 800 000 000 000 EUR prostredníctvom nezákonných kapitálových tokov a že pokiaľ by sa tomu predišlo, mohlo by to mať rozhodujúci význam pre zmiernenie chudoby a dosiahnutie rozvojových cieľov milénia;

         Finančné riadenie európskych rozvojových fondov

                  9.

                  poznamenáva, že podľa názoru Dvora audítorov sú v správe Komisie o finančnom hospodárení 8. – 10. ERF v roku 2009 „presne opísané prevádzkové ciele Komisie dosiahnuté v rozpočtovom roku (najmä pokiaľ ide o finančnú implementáciu a kontrolné činnosti)“, a to napriek negatívnemu dosahu hospodárskej krízy, ktorá postihla veľký počet rozvojových krajín;

                  10.

                  zdôrazňuje však, že opatrenia Komisie na základe pripomienok Dvora audítorov sú v mnohých prípadoch neprimerané (napr. riadenie implementačných organizácií by sa malo lepšie podporovať, predbežné kontroly by sa mali zlepšiť tým, že sa väčšmi zamerajú na hlavné riziká, a mali by sa vyvinúť funkcie systému CRIS Audit, aby bolo možné efektívnejšie a účinnejšie monitorovať kontroly); zdôrazňuje, že opatrenia Komisie prijaté v nadväznosti na odporúčania Dvora audítorov sú dôležitým prvkom zodpovednosti pre orgán udeľujúci absolutórium; vyzýva preto Komisiu, aby informovala príslušné výbory Parlamentu o opatreniach, ktoré prijala alebo plánuje prijať s cieľom odstrániť nedostatky uvedené Dvorom audítorov;

                  11.

                  vyjadruje znepokojenie nad niektorými nedostatkami, ktoré zistil Dvor audítorov, najmä pokiaľ ide o postupy verejného obstarávania (14), predbežné kontroly v delegáciách (15) a systémy vnútornej kontroly v partnerských krajinách (16), a naliehavo žiada Komisiu, aby dôrazne pokračovala v súčasných školiacich programoch pre zamestnancov pracujúcich v delegáciách a v úradoch národných povoľujúcich úradníkov a aby tieto programy rozšírila;

                  12.

                  poznamenáva, že vyhlásenie Dvora audítorov o vierohodnosti sa nevzťahuje na zdroje deviateho a desiateho ERF, ktoré spravuje EIB a za ktoré je EIB zodpovedná (17); domnieva sa, že z politického hľadiska a z dôvodov zodpovednosti je nežiaduce, aby sa na investičný nástroj nevzťahovalo vyhlásenie Dvora audítorov o vierohodnosti ani postup udeľovania absolutória Parlamentom, a súhlasí s Dvorom audítorov v tom, že tieto ustanovenia znižujú rozsah právomocí Parlamentu týkajúcich sa udeľovania absolutória, okrem iného vzhľadom na to, že zdroje ERF pochádzajú z verejných prostriedkov z príspevkov európskych daňovníkov a nie z finančných trhov;

                  13.

                  víta názor Dvora audítorov, že konečná účtovná závierka ôsmeho, deviateho a desiateho ERF vyjadruje vo všetkých významných aspektoch finančnú situáciu ERF k 31. decembru 2009; poznamenáva však, že Dvor audítorov upozorňuje na podhodnotenie výšky záruk prijatých na predbežné financovanie a nadhodnotenie výšky záruk za zádržné uvedených v poznámkach k účtovnej závierke; žiada Komisiu, aby tieto nedostatky bezodkladne napravila;

                  14.

                  konštatuje, že účtovná závierka týkajúca sa sumy trvajúcich záruk prijatých na predbežné financovanie zahŕňala ku koncu roka 2009 sumu 413 600 000 EUR a že táto suma bola podhodnotená o 82 300 000 EUR, čiže o 19,9 %; berie na vedomie aj skutočnosť, že výška záruk za zádržné uvedených v účtovnej závierke bola 186 200 000 EUR a že táto suma bola nadhodnotená o 58 400 000 EUR alebo o 31,4 %; vyzýva Komisiu, aby za každý jednotlivý prípad vysvetlila príčiny tohto podhodnotenia a nadhodnotenia;

         Účtovný systém európskych rozvojových fondov

                  15.

                  víta zavedenie nového účtovného systému (ABAC-ERF) na základe časového rozlíšenia vo februári 2009 a zdôrazňuje skutočnosť, že účtovná závierka ERF za rok 2009 je prvou účtovnou závierkou zostavenou podľa nového účtovného systému ABAC-ERF; poznamenáva, že nový účtovný systém obmedzuje počet potrebných manuálnych úprav a posilňuje účtovné prostredie;

                  16.

                  konštatuje, že počas následných kontrol úradu EuropeAid sa odhalil zvýšený počet chýb kódovania (typ zmluvy, dátum začiatku a ukončenia platnosti zmluvy); pripomína však, že ústredie úradu EuropeAid zriadilo koncom roka 2009 oddelenie na monitorovanie kvality informácií zakódovaných v systéme CRIS, ktoré by malo ďalej zlepšiť spoľahlivosť údajov používaných na prípravu účtovnej závierky; želá si, aby bol priebežne informovaný o vývoji v tejto súvislosti;

         Správnosť transakcií

                  17.

                  víta skutočnosť, že podľa názoru Dvora audítorov sú príjmy, záväzky a platby v účtovnej závierke ôsmeho, deviateho a desiateho Európskeho rozvojového fondu zostavenej k 31. decembru 2009 vo všetkých významných hľadiskách zákonné a správne (vyhlásenie o vierohodnosti, odsek VIII); vyjadruje však poľutovanie nad tým, že Dvor audítorov musel osobitne upozorniť na vysoký výskyt nevyčísliteľných chýb v súvislosti so záväzkami a platbami, ktoré pritom neboli zaradené do odhadu celkovej chybovosti; pripomína, že hoci sú systémy dohľadu a kontroly úradu EuropeAid účinné a každým rokom sa výrazne zlepšujú, Dvor audítorov celkovo zhodnotil systémy dohľadu a kontroly úradu EuropeAid iba ako čiastočne účinné; očakáva preto, že Komisia bude v tejto súvislosti vykonávať sústavné kontroly, a žiada správu o opatreniach prijatých s cieľom vyriešiť uvedené problémy;

                  18.

                  konštatuje, že zistené chyby sa týkali dodržiavania pravidiel verejnej súťaže, zákonných lehôt na podpis zmlúv a ustanovení o povinných zárukách; poznamenáva, že pokiaľ ide o záväzky v súvislosti s rozpočtovou podporou, Dvor audítorov zistil, že v kontexte dynamickej interpretácie Komisie týkajúcej sa dohody z Cotonou (18) úrad EuropeAid konal v súlade s požiadavkami tejto dohody; berie na vedomie skutočnosť, že podľa Komisie nebola vykonaná žiadna platba bez toho, aby bola krytá finančnými zábezpekami;

                  19.

                  berie na vedomie, že hlavné typy vyčísliteľných chýb zistených v platbách v súvislosti s projektmi sa týkali: a) správnosti: chyby vo výpočtoch; b) dostatočného podloženia: chýbajúce faktúry alebo iné podporné dokumenty k poskytnutým službám alebo dodanému tovaru; c) oprávnenosti: výdavky vzniknuté mimo obdobia realizácie projektu alebo týkajúce sa položiek, na ktoré sa nevzťahuje zmluva, neoprávnená platba DPH alebo neuplatnenie povinných sankcií; konštatuje, že nevyčísliteľné chyby súviseli najmä s nedodržaním platných pravidiel bankových záruk a s nesprávnymi výpočtami úhrady záloh dodávateľov; berie však na vedomie poznámku Komisie, ktorá poukázala na to, že všetky chyby vo výpočtoch úhrady záloh boli opravené pred skončením platnosti zmluvy; napriek tomu vyzýva Komisiu, aby rozšírila predbežné kontroly s cieľom predchádzať tomuto typu chýb a možným stratám v dôsledku nedodržania predpisov o bankových zárukách;

         Monitorovanie implementačných organizácií

                  20.

                  víta snahy úradu EuropeAid a delegácií zamerané na odstránenie rôznych nedostatkov, ktoré stále pretrvávajú vo finančných postupoch a kontrolách implementačných organizácií, dozorných úradníkov a národných povoľujúcich úradníkov; vyzýva úrad EuropeAid, aby v budúcnosti zvýšil svoje úsilie v týchto oblastiach; pripomína aj odporúčania Dvora audítorov, že úrad EuropeAid by mal naďalej vyvíjať snahu s cieľom zabezpečiť plnohodnotné a včasné zaznamenávanie údajov do systému CRIS Audit delegáciami (19);

                  21.

                  je hlboko znepokojený zistením Dvora audítorov, že monitorovanie a dohľad vykonávané delegáciami sú iba čiastočne účinné; vyjadruje poľutovanie nad nedostatkom kapacít väčšiny národných povoľujúcich úradníkov v prijímajúcich krajinách, ktoré vedie k nedostatočne zdokumentovaným a neúčinným kontrolám, ako aj nad nedostatkami vo finančných postupoch a v kontrolách zavedených implementačnými organizáciami a dozornými úradníkmi; súhlasí s názorom Dvora audítorov, že delegácie čelia prekážkam v podobe nedostatočných zdrojov, ktoré často obmedzujú ich možnosti vykonávať určité činnosti; žiada Komisiu, aby tento problém bezodkladne riešila;

         Osobitná správa Dvora audítorov č. 18/2009

                  22.

                  víta osobitnú správu Dvora audítorov č. 18/2009 o účinnosti podpory ERF pre regionálnu hospodársku integráciu vo východnej a v západnej Afrike a dôkladnú analýzu, ktorú vypracoval Dvor audítorov, a vyjadruje poľutovanie nad neuspokojivou situáciou, ktorá bola v tejto veci zistená; zdôrazňuje však svoje znepokojenie nad nedostatočnou doplnkovosťou medzi regionálnou stratégiou Komisie a národnými stratégiami pre spoluprácu, pričom zdôrazňuje, že vzájomné zosúladenie regionálnych a národných stratégií je pre zvýšenie účinnosti poskytovanej pomoci nevyhnutné;

                  23.

                  je vážne znepokojený nedostatočnými absorpčnými schopnosťami regionálnych organizácií; naliehavo žiada Komisiu, aby v rámci preskúmania regionálnych stratégií v polovici obdobia, ktoré je naplánované na prvý polrok 2011, zohľadnila stav regionálnej spolupráce a aby venovala osobitnú pozornosť možnosti prehodnotenia pridelených súm;

                  24.

                  napriek tomu považuje za neprijateľné, že Dvor audítorov nemohol z dôvodu nedostatočného predkladania správ zhodnotiť viaceré financované projekty;

                  25.

                  zastáva názor, že Európska únia by mala byť zastúpená v každej regionálnej organizácii prostredníctvom osobitne vymenovaného vedúceho delegácie a že delegácie Únie by mali mať mandát na rokovanie o zosúladení členstva v rôznych regionálnych zoskupeniach;

                  26.

                  zdôrazňuje, že Dvor audítorov v osobitnej správe č. 18/2009 zhodnotil podporu ERF pre regionálnu hospodársku integráciu vo východnej a v západnej Afrike, na ktorú pripadal značný podiel prostriedkov ERF, t. j. viac než 50 %, ako iba čiastočne účinnú; žiada Komisiu, aby pred začatím postupu udeľovania absolutória za rok 2010 informovala Parlament o opatreniach, ktoré sa prijímajú na základe požiadaviek vyjadrených Parlamentom v jeho uznesení z 5. mája 2010 (20), ktoré je súčasťou rozhodnutia o absolutóriu za plnenie rozpočtu siedmeho, ôsmeho, deviateho a desiateho ERF; privítal by tiež celkový prehľad, ktorý by umožnil zistiť, ktoré z týchto opatrení sa účinne vykonali v príslušných regiónoch;

                  27.

                  uznáva, že regionálna hospodárska integrácia môže vytvárať rast a zamestnanosť v rozvojových krajinách, a tým prispievať k znižovaniu chudoby; víta preto skutočnosť, že financovanie z ERF sa v tejto oblasti za príslušné obdobie financovania viac než zdvojnásobilo;

                  28.

                  vyjadruje poľutovanie nad tým, že podpora regionálnej integrácie z ERF ešte nie je úplne účinná, najmä z dôvodu nedostatočných kapacít na strane afrických orgánov, prekrývajúceho sa členstva v afrických regionálnych hospodárskych organizáciách, čo vedie k zdvojovaniu úsilia a rozptýleniu zdrojov, a nedostatočnej podpory a koordinácie zo strany delegácií Komisie vyplývajúcej najmä z nedostatku zdrojov;

                  29.

                  vyzýva preto Komisiu, aby zintenzívnila budovanie kapacít regionálnych hospodárskych organizácií vo východnej a západnej Afrike a ich orgánov vrátane podpory národných parlamentov a miestnej občianskej spoločnosti a aby podporovala zbližovanie medzi regionálnymi blokmi s cieľom postupne odstrániť prekrývajúce sa členstvo, pričom by sa mala usilovať zabezpečiť, aby partnerské krajiny prevzali vlastnú zodpovednosť za tento proces;

                  30.

                  vyzýva Komisiu a Európsku službu pre vonkajšiu činnosť, aby vyčlenili viac zdrojov, ktoré delegáciám Únie umožnia účinnejšie riadiť procesy regionálnej integrácie, a aby zabezpečili lepšiu koordináciu a užšie prepojenie medzi regionálnymi a národnými programami;

                  31.

                  trvá na tom, že Únia by nemala vyvíjať tlak na africké štáty, aby podpisovali dohody o hospodárskom partnerstve rýchlejšie alebo aby do týchto dohôd zahŕňali väčší rozsah záležitostí, než si tieto krajiny prajú, a že Únia by mala predchádzať tomu, aby boli existujúce regionálne zoskupenia ohrozené uzatváraním dohôd o hospodárskom partnerstve s jednotlivými krajinami;

                  32.

                  trvá na tom, že prideľovanie prostriedkov menším štátom, najmä najmenej rozvinutým krajinám, by sa malo viac zamerať na udržateľný hospodársky rozvoj napríklad prostredníctvom mechanizmov tvorby blahobytu, aby sa znížila ich závislosť od regionálnych ekonomických veľmocí, ako je napr. Nigéria v západnej Afrike; vyzýva Komisiu, aby aj naďalej financovala regionálne programy známe aj ako vnútorné programy AKT, ktoré zahŕňajú niekoľko krajín alebo všetky krajiny v určitom regióne;

         Využitie vzniknutého úroku

                  33.

                  nesúhlasí s použitím úrokov vzniknutých z účtov finančných prostriedkov ERF (vrátane presunov z obdobia rokov 2001 – 2007), ktorých výška sa odhaduje na 34 000 000 EUR, na financovanie výdavkov personálu, ale domnieva sa, že by sa mali vyčleniť len na výdavky na projekty a programy; žiada Komisiu, aby vysvetlila, aká politika sa viedla v minulosti, a v prípade potreby bezodkladne predložila návrhy na zmenu a doplnenie platného nariadenia v súlade s touto zásadou;

         Rozpočtová podpora

                  34.

                  pripomína, že posúdenie Parlamentu týkajúce sa rozpočtovej podpory by sa nemalo zameriavať len na riziká, ale aj na prínosy, ako aj na riziká a prínosy alternatívneho poskytovania pomoci; žiada Komisiu, aby poskytla informácie o prípadoch, v ktorých sa dosiahli ciele stanovené v oblasti rozpočtovej podpory EÚ a o prijímajúcich krajinách, v ktorých nastali konkrétne problémy;

                  35.

                  je si vedomý toho, že rozpočtová podpora je sporným nástrojom rozvoja, keďže ponúka výhody plynúce z nízkych transakčných nákladov, väčšej zodpovednosti a rozšíreného dialógu medzi partnermi a darcami a zároveň so sebou nesie riziko sprenevery a nežiaduceho využitia prostriedkov v prípade, že sa hospodárenie s verejnými financiami v prijímajúcich krajinách ukáže ako nedostatočné z hľadiska transparentnosti, zodpovednosti a účinnosti; zdôrazňuje, že rozpočtová podpora nie je správnou reakciou na každú situáciu a nemala by sa považovať za jedinú možnosť;

                  36.

                  pripomína, že v súlade s článkom 25 ods. 1 písm. b) nariadenia Európskeho parlamentu a Rady (ES) č. 1905/2006 (21) možno rozpočtovú podporu poskytnúť, ak je hospodárenie s verejnými výdavkami partnerskej krajiny dostatočne transparentné, spoľahlivé a účinné; v tejto súvislosti vyjadruje znepokojenie nad rizikami neefektívnych a neúčinných verejných výdavkov, ktoré vyplývajú z „dynamickej“ interpretácie Komisie týkajúcej sa kritérií oprávnenosti; vyzýva Komisiu, aby pokračovala v úsilí zdôvodňovať svoje rozhodnutia o oprávnenosti na rozpočtovú podporu a zabezpečiť, aby všetky dohody o financovaní predstavovali ucelený a jasný základ, vďaka ktorému bude možné hodnotiť dodržiavanie platobných podmienok;

                  37.

                  vyjadruje poľutovanie nad vysokou mierou chýb v platbách v súvislosti s rozpočtovou podporou (35 %); opakovane vyzýva na stanovenie transparentnejších a objektívnejších kritérií oprávnenosti týkajúcich sa rozpočtovej podpory a súhlasí s odporúčaním Dvora audítorov adresovaným Komisii, aby zabezpečila, aby sa „jasne stanovovali ukazovatele, ciele, metódy výpočtu a zdroje overení“ (22); žiada Komisiu, aby posilnila audity a systémy dohľadu a kontroly a aby sledovala, do akej miery sa tieto kritériá plnia, a podávala o tom správu v súlade s ustanoveniami článku 25 ods. 1 písm. b) nariadenia (ES) č. 1905/2006;

                  38.

                  víta uverejnenie zelenej knihy o budúcnosti rozpočtovej podpory EÚ pre tretie krajiny [KOM(2010) 586], vyjadruje však poľutovanie nad skutočnosťou, že napriek predchádzajúcim výzvam Parlamentu Komisia nevypracovala výročnú správu o využití rozpočtovej podpory, ktorá by obsahovala použiteľné, komplexné, spoľahlivé, analytické a hodnotiteľné informácie o plánovanej a vyplatenej rozpočtovej podpore, dosiahnutí očakávaných výsledkov podľa cieľov darcov a stratégií krajín, existencii a kvalite komplementárnych podmienok, účinnosti dialógu, stave harmonizácie darcov, uskutočnenom komplementárnom vytváraní kapacít a účinku vytvárania kapacít, dosiahnutom zlepšení systémov v krajine, zodpovedných inštitúciách, inštitúciách na hospodárenie s verejnými financiami, monitorovacích a vyhodnocovacích inštitúciách, výške a miere neoprávnených výdavkov a analýze kategórií nezrovnalostí (systémových a nesystémových) zistených v priebehu kontrol a auditov, ako aj o prijatých nápravných opatreniach;

                  39.

                  pripomína, že úlohou Parlamentu v súvislosti s rozpočtovou podporou je dbať na zodpovednosť Komisie za výsledky vynaložených výdavkov a že rozpočtová podpora predstavuje nástroj pomoci, ktorý si vyžaduje zmenu vnímania dohľadu, pričom sa treba odkloniť od kontroly vstupov a prejsť na kontrolu výsledkov na základe ukazovateľov, a tým zabezpečiť, že výdavky v rámci tejto podpory budú slúžiť obyvateľstvu prijímajúcej krajiny;

                  40.

                  domnieva sa, že v rámci revízie usmernení o rozpočtovej podpore poskytovanej Komisiou sa musí osobitná pozornosť venovať systémom dohľadu a kontroly; očakáva, že Komisia posilní monitorovanie a každoročné informovanie týkajúce sa dodržiavania kritérií oprávnenosti; pripomína, že na projekty budovania kapacity v rámci činností rozpočtovej podpory sa vzťahujú rovnaké systémy dohľadu a kontroly ako na všetky ostatné projekty, a to aj pokiaľ ide o audit;

                  41.

                  pripomína, že v rámci desiateho ERF došlo v porovnaní s ôsmym a deviatym ERF k významnému zvýšeniu v podiele kumulatívnych rozhodnutí o financovaní týkajúcich sa rozpočtovej podpory a štrukturálnych úprav; vyjadruje svoje znepokojenie nad týmto vývojom;

                  42.

                  pripomína, že Dvor audítorov uviedol vo svojej výročnej správe o ERF za rozpočtový rok 2009, že v prípade platieb v súvislosti s rozpočtovou podporou zistil vysoký výskyt nevyčísliteľných chýb a že „hlavným vysvetlením bola skutočnosť, že v hodnotiacich správach delegácií týkajúcich sa hospodárenia s verejnými financiami sa nevysvetľovali kritériá, podľa ktorých sa mal posudzovať pokrok […], dosiahnutý pokrok a dôvody, prečo sa reformný program nemohol realizovať podľa plánu prijímajúcej vlády“ (23); naliehavo vyzýva Komisiu, aby hodnotila platby rozpočtovej podpory ešte dôslednejšie a aby odteraz sprísnila postupy ich vyplácania;

                  43.

                  vyzýva Komisiu, aby zabezpečila, aby sa v konkrétnych podmienkach pre jednotlivé tranže založené na výkonnosti jasne stanovovali ukazovatele, ciele, metódy výpočtu a zdroje overení a aby sa v správach delegácií v štruktúrovanej a formalizovanej podobe preukazoval pokrok v hospodárení s verejnými financiami, a to jasným stanovením kritérií, podľa ktorých sa má pokrok posudzovať, ako aj dosiahnutý pokrok a dôvody, prečo sa reformný program nemohol realizovať podľa plánu;

                  44.

                  vyzýva Komisiu, aby prijala všetky potrebné opatrenia na boj proti korupcii v prijímajúcich krajinách, a to tým, že bude viesť úzky dialóg s vládami partnerských krajín o otázkach korupcie a zaujme aktívny prístup s cieľom zaručiť zavedenie vhodných systémov a dostupnosť sankcií v prípade potreby; domnieva sa, že poskytnutie finančných prostriedkov by sa malo prehodnotiť, ak k takejto spolupráci nedôjde a ak sa nedá získať žiadna záruka v súvislosti so základnou účinnosťou systémov boja proti korupcii;

                  45.

                  opakuje svoj názor, že je nevyhnutné zapojiť národné parlamenty, občiansku spoločnosť a miestne orgány v partnerských krajinách, aby sa zabezpečila skutočná zodpovednosť za tento proces, a opakuje svoju výzvu adresovanú Komisii, aby vyvinula maximálne úsilie o zlepšenie dialógu s týmito orgánmi v každej jednotlivej fáze procesu plánovania;

                  46.

                  nalieha na Komisiu, aby pomohla partnerským krajinám rozvíjať kapacity parlamentnej kontroly a auditu a aby do vypracúvania národných rozvojových stratégií zapojila národné parlamenty aj miestnych partnerov z občianskej spoločnosti;

                  47.

                  vyzýva svoje príslušné výbory, aby nadviazali priame kontakty so svojimi sesterskými výbormi v parlamentoch prijímajúcich krajín AKT s cieľom povzbudiť a podporiť ich úlohu pri zabezpečovaní účinnosti pomoci prostredníctvom činností parlamentného dohľadu;

                  48.

                  naliehavo žiada Komisiu, aby zaistila lepšie zviditeľnenie činností financovaných Úniou v zámorí;

         Vyhlásenie prijímajúcich krajín o vierohodnosti

                  49.

                  znova pripomína svoje presvedčenie, že rozvojová pomoc vo všeobecnosti a osobitne rozpočtová podpora by mali byť zviazané s predbežným vyhlásením o vierohodnosti, ktoré by vydávala vláda prijímajúcej krajiny a ktoré by podpisoval jej minister financií, pričom by sa týkalo vybraných problémov, ktoré ovplyvňujú štruktúru riadenia a zodpovednosti prijímajúcej krajiny;

         Ľudské zdroje

                  50.

                  vyjadruje mimoriadne znepokojenie nad tým, že miera neobsadených miest v delegáciách v tretích krajinách sa považuje za „kritické riziko“ (24) a že obmedzené zdroje, nedostatok pracovníkov a ich vysoká fluktuácia sú vážnymi prekážkami účinnej implementácie fondov ERF zo strany Komisie, najmä pokiaľ ide o riadenie projektov, školenia, monitorovanie a spoľahlivé a včasné audity; očakáva preto, že Európska služba pre vonkajšiu činnosť si ako prioritu stanoví adekvátne personálne zabezpečenie všetkých delegácií kvalifikovanými zamestnancami, a predovšetkým odborníkmi v oblasti rozvoja;

         EuropeAid

                  51.

                  vyjadruje poľutovanie nad tým, že hoci Dvor audítorov zhodnotil predbežné kontroly vykonávané povoľujúcimi úradníkmi v ústredí úradu EuropeAid ako účinné, vyvodil záver, že systémy dohľadu a kontroly úradu EuropeAid boli iba čiastočne účinné pri zabezpečovaní správnosti platieb;

                  52.

                  pripomína Komisii, že:

                              —

                              úrad EuropeAid by mal v súvislosti s plánovaným preskúmaním celkovej stratégie kontroly vytvoriť kľúčový ukazovateľ na odhad finančného dosahu nenapravených chýb po vykonaní všetkých kontrol,

                              —

                              úrad EuropeAid by mal v súvislosti s týmto preskúmaním zhodnotiť efektívnosť rôznych kontrol z hľadiska nákladov, najmä systému následnej kontroly transakcií, a preskúmať relevantnosť a uskutočniteľnosť každoročného auditu reprezentatívnej štatistickej vzorky ukončených projektov,

                              —

                              pokiaľ ide o rozpočtovú podporu, úrad EuropeAid by mal zabezpečiť, aby sa jasne vymedzili konkrétne podmienky týkajúce sa platieb a aby sa v správach delegácií v štruktúrovanej a formalizovanej podobe preukazoval pokrok dosiahnutý v hospodárení s verejnými financiami;

         Investičný nástroj

                  53.

                  veľmi víta skutočnosť, že EIB počas postupu udeľovania absolutória za rozpočtový rok 2009 prvýkrát predložila výročnú správu o implementácii investičného nástroja parlamentnému Výboru pre kontrolu rozpočtu a poskytla rozsiahle odpovede na písomné a ústne otázky jeho členov; žiada EIB, aby uzatvorila rámcovú dohodu s výborom Parlamentu zodpovedným za postup udeľovania absolutória na nadchádzajúce roky, ktorá sa bude týkať aj informácií, ktoré má EIB poskytovať;

                  54.

                  očakáva, že EIB potvrdí, že projekty, ktoré financuje, sa neprekrývajú s projektmi financovanými Komisiou, a domnieva sa, že je nevyhnutné výrazne posilniť koordináciu medzi Komisiou a EIB, ako 25. januára 2011 vo Výbore pre kontrolu rozpočtu pripomenula generálna riaditeľka pre operácie EIB mimo Únie; kladie si otázku, či je odôvodnené, aby boli zamestnanci EIB vysielaní do delegácií Únie; očakáva, že do konca septembra 2011 mu obe inštitúcie predložia spoločnú správu o posilnení svojej spolupráce a dohodnutých postupoch vrátane analýzy možnej potreby vysielať zamestnancov EIB do delegácií;

                  55.

                  vyzýva EIB, aby dôkladne a s náležitou starostlivosťou vyhodnotila rozvojové aspekty projektov so zárukou EÚ pred schválením daného projektu, pričom overí, či sa uskutočňujú príslušné verejné konzultácie na miestnej úrovni, ako aj výkonnosť finančných sprostredkovateľov pri využívaní úveru poskytnutého EIB v súvislosti s týmito aspektmi; vyjadruje názor, že pri poskytovaní pôžičiek v rozvojových krajinách by EIB mala uplatňovať prísne a náležité pravidlá v súlade s normalizovanými postupmi a podľa osvedčených medzinárodných zvyklostí, pokiaľ ide o boj proti praniu špinavých peňazí a financovaniu terorizmu;

                  56.

                  znova vyzýva EIB, aby sa zamerala na predkladanie správ o výsledkoch a aby prezentovala kompletné, relevantné a objektívne informácie, pokiaľ ide o výsledky, stanovené ciele, dosiahnuté ciele a dôvody prípadných odchýlok, ako aj uskutočnené hodnotenia a prehľad výsledkov hodnotení;

                  57.

                  víta skutočnosť, že EIB je v súčasnosti zrejme väčšmi odhodlaná zamerať sa na predkladanie správ o výsledkoch a že výročná správa za rok 2010 o investičnom nástroji, na ktorej dokončení sa v súčasnosti pracuje, sa v porovnaní s rokom 2009 väčšmi zameria na výsledky; považuje za pozitívny krok vpred, že EIB v súčasnosti vypracúva ukazovatele výsledkov rozvoja, ktoré bude zrejme možné začať uplatňovať v druhej polovici roku 2011;

                  58.

                  očakáva, že ďalšia výročná správa EIB bude menej teoretická a viac praktická, najmä pokiaľ ide o výsledky dosiahnuté v rámci rôznych programov a činností financovaných z investičného nástroja;

                  59.

                  vyzýva EIB, aby mu predložila ďalšie informácie o čiernej listine podvodníkov, pričom bude dodržaná dôvernosť informácií týkajúcich sa prebiehajúcich prípadov; víta zámer EIB vytvoriť útvar boja proti podvodom a očakáva, že bude pravidelne informovaný o pokroku pri jeho zriaďovaní;

                  60.

                  vyjadruje prekvapenie v súvislosti s vyhlásením EIB, že pri činnostiach EIB vykonávaných prostredníctvom investičného nástroja nedochádza k podvodným praktikám;

                  61.

                  považuje za nevyhnutné vykonávať všeobecný audit všetkých projektov v rozvojových krajinách financovaných EIB, ktorý by sa neobmedzoval len na veľké projekty, ale skúmal by aj všetky rozpočtové prostriedky a zábezpeky, ktoré EIB musí odpisovať;

                  62.

                  vyzýva Komisiu, aby podrobne monitorovala a kontrolovala implementáciu investičného nástroja s cieľom zabezpečiť, že tento nástroj plní svoj cieľ rozvojového nástroja, a aby pravidelne informovala parlamentný Výbor pre kontrolu rozpočtu o svojich zisteniach.

         (1)  Ú. v. EÚ C 303, 9.11.2010, s. 243.

         (2)  Ú. v. EÚ C 303, 9.11.2010, s. 253.

         (3)  Ú. v. ES L 317, 15.12.2000, s. 3.

         (4)  Ú. v. EÚ L 287, 28.10.2005, s. 4.

         (5)  Ú. v. ES L 314, 30.11.2001, s. 1 a Ú. v. ES L 324, 7.12.2001, s. 1.

         (6)  Ú. v. EÚ L 109, 26.4.2007, s. 33.

         (7)  Ú. v. ES L 156, 29.5.1998, s. 108.

         (8)  Ú. v. ES L 317, 15.12.2000, s. 355.

         (9)  Ú. v. EÚ L 252, 25.9.2010, s. 39.

         (10)  Ú. v. ES L 191, 7.7.1998, s. 53.

         (11)  Ú. v. EÚ L 83, 1.4.2003, s. 1.

         (12)  Ú. v. EÚ L 78, 19.3.2008, s. 1.

         (13)  Vyhlásenie Komisie týkajúce sa článku 5 DCI, príloha k oznámeniu Komisie Európskemu parlamentu z 24. októbra 2006 [KOM(2006) 628].

         (14)  Odsek IX výročnej správy Dvora audítorov o ERF za rok 2009.

         (15)  Bod 30 výročnej správy Dvora audítorov o ERF za rok 2009.

         (16)  Bod 5 výročnej správy Dvora audítorov o ERF za rok 2009.

         (17)  Bod 3 výročnej správy Dvora audítorov o ERF za rok 2009.

         (18)  Body 28 a 29 osobitnej správy Dvora audítorov č. 2/2005 týkajúcej sa rozpočtovej pomoci z ERF pre krajiny AKT (Ú. v. EÚ C 249, 7.10.2005, s. 1).

         (19)  Bod 54 výročnej správy Dvora audítorov o ERF za rok 2009.

         (20)  Ú. v. EÚ L 252, 25.9.2010, s. 109.

         (21)  Nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (Ú. v. EÚ L 378, 27.12.2006, s. 41).

         (22)  Bod 55 výročnej správy Dvora audítorov o ERF za rok 2009.

         (23)  Bod 25 výročnej správy Dvora audítorov o ERF za rok 2009.

         (24)  Bod 40 výročnej správy Dvora audítorov o ERF za rok 2009.